**Лесковац**

|  |
| --- |
| **Савез за Србију , ул Косте Стаменковића С-17 16000 лесковац** |
| **e-mail: savezzasrbiju@gmail.com** |
|  |

**САОПШТЕЊЕ ЗА ЈАВНОСТ**

**Сведоци смо још једног маркетиншког експеримента којим ће режим Александра Вучића покушати да релативизује грађанске протесте и охрабри своје следбенике, покретањем кампање „Будућност Србије“, користећи све расположиве државне ресурсе, буџет свих грађана, све приватне и државне медије али и запослене у јавном сектору, чија ће радна обавеза бити „спонтани“ дочек председника од места до места. За то време ће се у медијима вртети спотови који сатанизују опозицију,по истом принципу као што су радили и са Оливером Ивановићем на Пинку, а од грађана ће се и даље скривати истина о Савамали, Дољевачкој наплатној рампи, афери Xеликоптер, убиству Оливера Ивановића...**

**Док фунционери и функционерчићи СНС-а, организујући подршку овој кампањи, чувају своје фотеље и позиције, ботови зарађују дупло веће плате него радници у лесковачким фабрикама, хушкајући народ на контрамитинге по целој Србији. 3а то време се поделе продубљују, народу је све теже, властодржци су све богатији а Србија тоне у диктатуру која нас је буквално избацила са листе слободних земаља у свету.**

 **Савез за Србију у Лесковцу, након Инстаграм објављивања почетка кампање „Будућност Србије“, која би требало да крене од Грделице, подсећа „почасног грађанина“ Лесковца да приликом пoсете Грделици поведе своје пријатеље, саветнике и говорнике на завршним конвенцијама, Била Клинтона, Тонија Блера и Герхарда Шредера, да виде место на коме се пре двадесет година десио један од последњих ратних злочина у двадесетом веку, кад је ракетиран путнички воз од стране НАТО-а .**

 **И на крају, нека представници „путујућег циркуса“ знају да нећемо дозволити да Србија и њени грађани постану „колатерална штета“ ове кампање!**

**У Лесковцу**

 **07.02.2019.**

